**Segédlet a Barhács Független Vizsgaközpont internetes felületén a  
Regisztrációs/Vizsgára jelentkezés folyamatához.**

**[Előkészületek](https://barhacsfuggetlenvizsgakozpont.hu/vizsgajelentkezes/?customize_changeset_uuid=b69babd1-ecbf-422e-954a-d0390c623495&customize_messenger_channel=preview-0)**

A képzőtől kapott tanúsítványt, és a kitöltött vizsgára jelentkezési lapot (**www.barhacsfuggetlenvizsgakozpont.hu** oldalunkon a **DOKUMENTUMOK** menüpont alatt megtalálható) pdf, vagy jó minőségű jpg formátumban szkennelje be, és mentse el számítógépén. Amennyiben pótló vagy javító vizsgázó, szkennelje be az előző vizsgán kapott törzslap-belívet is.

**[Regisztráció](https://barhacsfuggetlenvizsgakozpont.hu/vizsgajelentkezes/?customize_changeset_uuid=b69babd1-ecbf-422e-954a-d0390c623495&customize_messenger_channel=preview-0)**

**Regisztrálni legkésőbb a tervezett vizsga előtt 20 nappal, vizsgára jelentkezni és a vizsgadíjat kifizetni a vizsga előtti 16. napig lehet. Regisztrációját a vizsga napja után törölni fogja a rendszer.**

Keresse fel a **www.barhacsfuggetlenvizsgakozpont.hu** weboldalt.

A menüsorban válassza ki a „**REGISZTRÁCIÓ**” menüpontot, vagy kattintson a REGISZTRÁCIÓ gombra.

Töltse ki a regisztrációs űrlapot személyi okmányai alapján, valós adataival. A csillaggal jelzett mezők kitöltése kötelező (A csillaggal nem jelölt beviteli mezők megadása nem kötelező).

A regisztráció kérését a felület addig nem engedi tovább, amíg a csillaggal jelölt mezőket hiánytalanul ki nem tölti, illetve kötelező érvénnyel fel nem tölti a vizsgára jelentkezéshez szükséges dokumentumokat.

Amennyiben pótló- vagy javító vizsgázó, ugyanitt csatolja be az előző vizsgán kapott **törzslap-belívet**.

A regisztrációhoz szükséges e-mail címét kérjük figyelmesen ellenőrizze le. A regisztráció és minden további értesítés erre az e-mail címre érkezik meg. Amennyiben mégsem érkeznek meg a levelek (ellenőrizze a levelezésében a spam mappáját), és helyes a regisztrált e-mail címe, kérjük vegye fel a kapcsolatot a munkatársainkkal (info@barhacs.hu).

**[Regisztrációs e-mail](https://barhacsfuggetlenvizsgakozpont.hu/vizsgajelentkezes/?customize_changeset_uuid=b69babd1-ecbf-422e-954a-d0390c623495&customize_messenger_channel=preview-0)**

Amennyiben kitöltötte az adatlapot és feltöltötte a kért dokumentumokat, a regisztráció elküldése után munkatársaink ellenőrzik adatait, és ha minden rendben van, akkor értesítő e-mailben küldik el a további teendőket.

**[Fiókom](https://barhacsfuggetlenvizsgakozpont.hu/vizsgajelentkezes/?customize_changeset_uuid=b69babd1-ecbf-422e-954a-d0390c623495&customize_messenger_channel=preview-0)**

A sikeres regisztrálásról szóló e-mail értesítése után lépjen be a fiókjába. Itt válassza ki a "**VIZSGÁK**" menüpontot.

**[Vizsga kiválasztása](https://barhacsfuggetlenvizsgakozpont.hu/vizsgajelentkezes/?customize_changeset_uuid=b69babd1-ecbf-422e-954a-d0390c623495&customize_messenger_channel=preview-0)**

A megjelenő vizsgalehetőségek közül válassza ki az Önnek megfelelő vizsgát. **Csak olyan vizsgára tud jelentkezni, melynek időpontja és a jelentkezése között legalább még 15 nap van.**

A vizsga kiválasztásakor a „**Kosár**”-ba kerül a kiválasztott vizsgája. A kosárba lépve tudja elindítani a fizetési folyamatot, bankkártyával (SimplePay-en keresztül), illetve átutalással tud fizetni.

**Ha banki átutalással fizet, a tervezett vizsga lezárás előtt legkésőbb 18 nappal tegye azt meg.**

**A regisztráció jóváhagyását követően minél előbb válasszon időpontot, mert a vizsgahelyek folyamatosan telnek meg.**

**A lefoglalás és a kosárbatétel napjától 72 órával, ha nem történt meg a fizetés, a foglalását automatikusan törölni fogja a rendszer.**

A sikeres folyamat végén számlát küld a rendszer az Ön e-mail címére, illetve értesítést kap a vizsga részleteiről.

Innen kezdve nincs más dolga, mint a kiválasztott vizsgahelyszínen és időpontban a vizsgafeladatoknak megfelelő öltözékben megjelenni a vizsgán. Hozza magával személyigazoló okmányát, a képzőtől kapott tanúsítvány és a kitöltött, aláírt jelentkezési lap eredeti példányait, valamint íróeszközt